CELEX: C2005/143/31
Language: fi
Date: 2005-06-11 00:00:00
Title: Asia C-138/05: College van Beroep voor het bedrijfslevenin 22.3.2005 tekemällään päätöksellä esittämä ennakkoratkaisupyyntö asiassa Stichting Zuid-Hollandse Milieufederatie vastaan Minister van Landbouw, Natuur en Voedselkwaliteit, väliintulija: LTO Nederland

11.6.2005   
            
            
               FI
            
            
               Euroopan unionin virallinen lehti
            
            
               C 143/22
            
         College van Beroep voor het bedrijfslevenin 22.3.2005 tekemällään päätöksellä esittämä ennakkoratkaisupyyntö asiassa Stichting Zuid-Hollandse Milieufederatie vastaan Minister van Landbouw, Natuur en Voedselkwaliteit, väliintulija: LTO Nederland
   (Asia C-138/05)
   (2005/C 143/31)
   Oikeudenkäyntikieli: hollanti
   College van Beroep voor het bedrijfsleven on pyytänyt 17.2.2005 tekemällään päätöksellä, joka on saapunut yhteisöjen tuomioistuimeen 5.3.2005, Euroopan yhteisöjen tuomioistuimelta ennakkoratkaisua asiassa Stichting Zuid-Hollandse Milieufederatie vastaan Minister van Landbouw, Natuur en Voedselkwaliteit, väliintulija: LTO Nederland, seuraaviin kysymyksiin:
   
               1.
            
            
               Onko kansallisen tuomioistuimen mahdollista soveltaa kasvinsuojeludirektiivin 8 artiklaa (1) sen jälkeen, kun direktiivin 23 artiklassa tarkoitettu määräaika on kulunut loppuun?
            
         
               2.
            
            
               Onko biosididirektiivin 16 artiklaa (2) tulkittava siten, että kyseisen säännöksen merkitys on sama kuin kasvinsuojeluainedirektiivin 8 artiklan 2 kohdan?
            
         
               3.
            
            
               Onko kasvinsuojeluainedirektiivin 8 artiklan 2 kohtaa pidettävä stand still -velvoitteena siinä suhteessa, että jäsenvaltiolla on oikeus muuttaa olemassa olevaa järjestelmäänsä tai käytäntöään vain siltä osin, kuin siitä seuraa direktiivin mukaiseen hyväksyntään liittyvä kasvinsuojeluaineiden arviointi?
            
         
               4.
            
            
               Mikäli kysymykseen 3 vastataan kieltävästi:
               Asetetaanko kasvinsuojeluainedirektiivin 8 artiklan 2 kohdassa joitakin rajoituksia biosidien markkinoille saattamista koskevan kansallisen lainsäädännön muuttamiselle ja mikäli rajoituksia on, mitä ne ovat?
            
         
               5.
            
            
               Mikäli kysymykseen 4 vastataan kieltävästi:
               Minkä edellytysten perusteella on arvioitava, ovatko kyseessä toimenpiteet, jotka vaarantavat vakavasti kasvinsuojeluainedirektiivissä säädetyn tavoitteen?
            
         
               6.
            
            
               Mikäli kysymykseen 2 vastataan kieltävästi:
               
                           a)
                        
                        
                           Onko kasvinsuojeluainedirektiivin 8 artiklan 2 kohtaa tulkittava siten, että mikäli jäsenvaltio sallii sellaisia tehoaineita, joita ei ole mainittu direktiivin liitteessä I ja jotka ovat jo olleet markkinoilla kaksi vuotta direktiivin tiedoksi antamisen jälkeen, sisältävien kasvinsuojeluaineiden markkinoille saattamisen alueellaan, sen on tällöin otettava huomioon kasvinsuojeluainedirektiivin 4 artiklan säännökset?
                        
                     
                           b)
                        
                        
                           Onko kasvinsuojeluainedirektiivin 8 artiklan 2 kohtaa tulkittava siten, että mikäli jäsenvaltio sallii sellaisia tehoaineita, joita ei ole mainittu direktiivin liitteessä I ja jotka ovat jo olleet markkinoilla kaksi vuotta direktiivin tiedoksi antamisen jälkeen, sisältävien kasvinsuojeluaineiden markkinoille saattamisen alueellaan, sen on tällöin otettava huomioon kasvinsuojeluainedirektiivin 8 artiklan 3 kohdan säännökset?
                        
                     
         
               7.
            
            
               Onko kasvinsuojeluainedirektiivin 8 artiklan 3 kohtaa tulkittava siten, että kasvinsuojeluainedirektiivin 8 artiklan 3 kohdassa tarkoitetulla tutkimisella tarkoitetaan myös jo myynnissä olevan kasvinsuojeluaineen uuden käyttökohteen arviointia, jossa tutkitaan, aiheutuuko torjunta-ainelain 16aa §:ssä tarkoitetun väliaikaisen toimenpiteen yhteydessä kohtuutonta haittaa käyttäjälle/työntekijälle, kansanterveydelle ja ympäristölle?
            
         
               8.
            
            
               Onko kasvinsuojeluainedirektiivin 8 artiklan 3 kohtaa tulkittava siten, että se sisältää ainoastaan säännöksiä, jotka koskevat tietojen toimittamista ennen tutkimusta, vai onko kyseistä säännöstä tulkittava siten, että siinä mainituilla edellytyksillä on merkitystä myös sen kannalta, miten tutkimus on järjestettävä ja toteutettava?
            
         
      (1)  Kasvinsuojeluaineiden markkinoille saattamisesta 15 päivänä heinäkuuta 1991 annettu neuvoston direktiivi 91/414/ETY (EYVL L 230, 19.8.1991, s. 1).
   
      (2)  Biosidituotteiden markkinoille saattamisesta 16 päivänä helmikuuta 1998 annettu Euroopan parlamentin ja neuvoston direktiivi 98/8/EY (EYVL L 123, 24.4.1998, s. 1).